बिटिसि बिसायख'थिनि सिगां - सिगां दासान्दि बिटिसिनि दाब - दाब जायगाफोरनिफ्राय आइन बेरेखायै फबनानै दोन्नाय हाथियारफोरखौ बोखांनो हानाय बायदिनो बृहस्पतिबारखालिबो चिरां पुलिसनि मोनसे हान्जाया जिल्लानि सिङाव थानाय रुनिखाता पुलिस थानानि सिङाव थानाय रानिपुर आरो आमलायगुरियाव आलादा - आलादायै मोन्नै जायगायाव सिग्रोमनानै आइन बेरेखा हाथियारफोरखौ बोखांनायाव जाफुंसारनो हायो ।पुलिसनि सुलुंनिफ्राय मिथिनो मोन्नाय बायदिब्ला गिबियै रुनिखाता पुलिस थानानि सिङाव थानाय रानिपुराव नायबिजिरनानै गंसे एके सिरिज राइफलजों लोगोसे गंनै मेगजिन,गंसे पेन पिस्टल आरो गर  50  गोथां गुलिबो बोखांनो हायो ।